ব্রিটিশ কাউন্সিল বাংলাদেশ
ব্রিটিশ কাউন্সিল বাংলাদেশ হচ্ছে ব্রিটিশ কাউন্সিলের একটি শাখা যা বাংলাদেশে ইংরেজি ও ব্রিটিশ শিক্ষা প্রদান করে থাকে এবং সাংস্কৃতিক বিনিময়ে অবদান রাখে। এর প্রধান কার্যালয় ঢাকায় অবস্থিত এবং শাখাসমূহ চট্টগ্রাম ও সিলেটে অবস্থিত।[2][3] বারবারা উইকহাম হচ্ছেন ব্রিটিশ কাউন্সিল বাংলাদেশের পরিচালক।[4][5]
ব্রিটিশ কাউন্সিল ১৯৩৪ সালে লন্ডন শহরে প্রতিষ্ঠিত হয়।[6] এটা ১৯৫১ সালে ঢাকায় তার শাখা খুলে যখন বাংলাদেশ পাকিস্তানের অংশ ছিল।[2] ২৫ মার্চ ১৯৭১ সালের কালরাত্রিতে, বাংলাদেশের স্বাধীনতা যুদ্ধ শুরু হওয়ার সময়ে, পাকিস্তান সেনাবাহিনী এই কার্যালয়টিতে আক্রমণ চালায়, সেসময় এই কার্যালয়ে পাহারারত ৮জন পূর্ব পাকিস্তানী পুলিশ অফিসার প্রাণ হারায়।[7] ২০১৩ সালে, শিক্ষাদানে উন্নয়নের লক্ষে ব্রিটিশ কাউন্সিল মাইক্রোসফট বাংলাদেশের সাথে একটি স্মারকলিপিতে সই করে।[8] ১৬ জানুয়ারি ২০১৬-তে, ব্রিটিশ কাউন্সিল উদ্যোক্তা তৈরিতে কাজ করার জন্য একটি অলাভজনক সংস্থা, চ্যাঞ্জ মেকারের সহায়তায় 'ইনোভেট, ইনকিউবেট এন্ড গ্রো (আইআইজি): একটি সামাজিক কর্মপ্রচেষ্টা সমর্থনকারী প্রোগ্রাম' চালু করে।[9]
জুলাই ২০১৬ ঢাকা আক্রমণের পরিপ্রেক্ষিতে, নিরাপত্তা বিধানে ব্রিটিশ কাউন্সিল সাময়িক সময়ের জন্য এর কার্যালয়সমূহ বন্ধ করে দেয়।[10][11] ১৯৭১ সালে প্রধান কার্যালয় প্রাঙ্গণে নিহত পুলিশ অফিসারদের স্মরণে ২০১৭-তে একটি স্মৃতিস্তম্ভ নির্মাণ করা হয়।[12][13]
ব্রিটিশ কাউন্সিল বাংলাদেশে ও-লেভেল এবং এ-লেভেল পরীক্ষা নিয়ে থাকে।[14][15][16] যুক্তরাজ্য এবং বাংলাদেশের মধ্যে শিক্ষা সংযোগে সহায়তা করে।[17] ব্রিটিশ কাউন্সিল বাংলাদেশে আইইএলটিএস পরীক্ষা পরিচালনা করে, যেখানে প্রতিবছর ১৫ থেকে ২০হাজার শিক্ষার্থীরা পরীক্ষায় অংশ নেয়।[18] ব্রিটিশ কাউন্সিল ২০১৬ সাল মোতাবেক, 'ব্রিটিশ কাউন্সিল আইইএলটিএস স্কলারশিপ প্রদান করে আসছে।[19] যুক্তরাজ্য এবং বাংলাদেশের মধ্যে সাংস্কৃতিক সেতুবন্ধন বৃদ্ধি ও উন্নয়ন কল্পে কাজ করছে।[20]
ব্রিটিশ কাউন্সিলের গ্রন্থাগারে ১৫,০০০ বইপুস্তক[21] এবং ৮০,০০০ ইবুক এবং ১৪,০০০ জার্নাল পড়া যায়।[22]
বিষয়শ্রেণী:বাংলাদেশের শিক্ষা প্রতিষ্ঠান বিষয়শ্রেণী:১৯৫১-এ পাকিস্তানে প্রতিষ্ঠিত বিষয়শ্রেণী:ঢাকা ভিত্তিক প্রতিষ্ঠান বিষয়শ্রেণী:ব্রিটিশ কাউন্সিল